**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

## DĖL PRITARIMO PLUNGĖS RAJONO SAVIVALDYBĖS ADMINISTRACIJOS PLANUOJAMAM ĮGYVENDINTI PROJEKTUI „KŪRYBINIŲ RAIŠKŲ PLĖTRA BEI KULTŪRINIO ŠVIETIMO STIPRINIMAS PLUNGĖJE (LT) IR BJERKREIME (NO)“ IR LĖŠŲ SKYRIMO

2020 m. liepos 30 d. Nr. T1-

Plungė

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, kvietimo „Kultūros prieinamumo plėtojimas ir kultūrinio švietimo stiprinimas“ pagal 2014-2021 m. Europos ekonominės erdvės finansinio mechanizmo programą gairėmis pareiškėjams, patvirtintomis VšĮ Centrinės projektų valdymo agentūros direktoriaus pavaduotojo 2020 m. vasario 25 d. potvarkiu Nr. DR-20-2-2020-16 (viešosios įstaigos Centrinės projektų valdymo agentūros direktoriaus pavaduotojo 2020 m. kovo 6 d. potvarkio Nr. DR-20-2-2020-19 redakcija) „Dėl 2014-2021 m. Europos ekonominės erdvės finansinio mechanizmo programos „Kultūra“ kvietimo „Kultūros prieinamumo plėtojimas ir kultūrinio švietimo stiprinimas“ gairių pareiškėjams patvirtinimo“, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos (toliau - Pareiškėjas) projekto „Kūrybinių raiškų plėtra bei kultūrinio švietimo stiprinimas Plungėje (LT) ir Bjerkreime (NO)“ paraiškos teikimui finansinę paramą gauti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Kultūros prieinamumo plėtojimas ir kultūrinio švietimo stiprinimas“ (kvietimo numeris LT04-1-KM-K01).

2. Pritarti Projekto įgyvendinimui kartu su partneriais – Bjerkreimo komuna (Norvegijos Karalystė), Plungės rajono savivaldybės kultūros centru ir Plungės Mykolo Oginskio meno mokykla.

3. Skirti Projektui įgyvendinti ne mažiau 10 procentų tinkamų finansuoti išlaidų vertės, neviršijant 22 000 eurų iš 2021–2022 m. biudžeto, jei VšĮ Centrinė projektų valdymo agentūra priims sprendimą Projektą finansuoti.

4. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti su Projekto teikimu bei įgyvendinimu susijusius dokumentus.

Savivaldybės meras

 SUDERINTA:

Administracijos direktorius Mindaugas Kaunas

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėjo pavaduotoja Margarita Tamošauskienė

Kalbos tvarkytoja Aušra Dirvonskienė

Sprendimą rengė Švietimo, kultūros ir sporto skyriaus vedėjo pavaduotoja Vida Saukalienė

 Teisės aktų projektų numatomo teisinio reguliavimo

poveikio vertinimo rezultatų pateikimo tvarkos aprašo

 priedas

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

## „DĖL PRITARIMO PLUNGĖS RAJONO SAVIVALDYBĖS ADMINISTRACIJOS PLANUOJAMAM ĮGYVENDINTI PROJEKTUI „KŪRYBINIŲ RAIŠKŲ PLĖTRA BEI KULTŪRINIO ŠVIETIMO STIPRINIMAS PLUNGĖJE (LT) IR BJERKREIME (NO)“ IR LĖŠŲ SKYRIMO“

2020 m. liepos 13 d.

Plungė

**1. Parengto teisės akto projekto tikslai -** gauti Plungės rajono savivaldybės tarybos pritarimą Plungės rajono savivaldybės administracijos paraiškos teikimui finansinę paramą gauti projektui „Kūrybinių raiškų plėtra bei kultūrinio švietimo stiprinimas Plungėje (LT) ir Bjerkreime (NO)“ (toliau – Projektas), planuojamam įgyvendinti pagal 2014-2021 m. Europos ekonominės erdvės finansinio mechanizmo programos „Kultūra“ kvietimą „Kultūros prieinamumo plėtojimas ir kultūrinio švietimo stiprinimas“ (kvietimo numeris LT04-1-KM-K01). Pritarti Projekto įgyvendinimui kartu su partneriais – Bjerkreimo komuna (Norvegijos Karalystė), Plungės rajono savivaldybės kultūros centru ir Plungės Mykolo Oginskio meno mokykla.

**2.** **Teisės akto projekto esmė, rengimo priežastys ir motyvai.**

Plungės rajono savivaldybė tampriai bendradarbiauja su oficialiu miesto partneriu – Bjerkreimo komuna (Norvegijos Karalystė). 2020 m. sausio mėnesį Vilniuje, VšĮ Centrinės projektų valdymo agentūros organizuotame informaciniame seminare, Plungės rajono savivaldybės administracijos, Plungės kultūros centro ir M.Oginskio meno mokyklos atstovai dalyvavo susitikime su projekto partnerio (Bjerkreimo Komuna) atstovais ir aptarė būsimo projekto „Kūrybinių raiškų plėtra bei kultūrinio švietimo stiprinimas Plungėje (LT) ir Bjerkreime (NO)“ rengimo etapus, numatomas veiklas.

Projekto veiklomis bus siekiama keistis meninio ugdymo metodikomis, suaktyvinti kultūrinį vyksmą abiejose partnerių šalyse, pritraukti į kultūros vartojimą kuo daugiau bendruomenės narių. Projekto tikslai:

1. pagerinti profesionalių kultūros produktų ir paslaugų sklaidą regionuose ir užtikrinti lygiavertį prieinamumą;
2. skatinti vaikų ir jaunimo kūrybingumą, sudarant sąlygas jų dalyvavimui kultūrinio švietimo veiklose;
3. stiprinti bendradarbiavimą tarp kultūros organizacijų regionuose ir didesniuose miestuose.

Pažymėtina, jog Plungės rajono savivaldybės administracija yra gavusi finansavimą

Projekto parengiamajam etapui - paraiškai kelionių išlaidoms kompensuoti iš 2014–2021 m. Europos ekonominės erdvės (EEE) finansinio mechanizmo programos „Kultūra“ (Programa) dvišalio bendradarbiavimo fondo ir planuoja vizitą į Bjerkreimą, aptarti paraiškos rengimo, projektų veiklų ir kitų klausimų.

**Projekto pareiškėjas ir partneriai**

Pareiškėjas – Plungės rajono savivaldybės administracija.

Partneriai – Bjerkreimo komuna (Norvegijos Karalystė, Plungės rajono savivaldybės kultūros centras, Plungės Mykolo Oginskio meno mokykla.

Pareiškėjas numato partnerystę Projekte siūlyti ir kitoms Plungės rajono savivaldybės kultūros bei švietimo įtaigoms.

**3. Lėšų poreikis (jeigu teisės aktui įgyvendinti reikalingos lėšos).**

Projekto preliminari vertė – 200 000 Eur.

Preliminarus lėšų poreikis iš Savivaldybės biudžeto – 22 000.

Projekto trukmė – 24 mėnesiai.

 **4. Laukiami rezultatai.**

Patvirtinus Plungės rajono savivaldybės tarybos sprendimą, bus gautas pritarimas įgyvendinti Plungės rajono savivaldybės administracijos projektą „Kūrybinių raiškų plėtra bei kultūrinio švietimo stiprinimas Plungėje (LT) ir Bjerkreime (NO)“, stiprinti kultūrinių raiškų bei teikiamų kultūrinių paslaugų įvairovę, tęsti bendradarbiavimą su Plungės rajono savivaldybės oficialiu miesto parteriu – Bjerkreimo Komuna (Norvegijos Karalystė).

**5. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | Sudaromos sąlygos kultūrinio verslumo didinimui | - |
| *Finansams* | - | - |
| *Socialinei aplinkai* | Pagerintos galimybės visiems gyventojams, ypač vaikams ir jaunimui, gauti aukštos kokybės meno ir kultūros paslaugas, orientuotas į kultūrinį švietimą (t. y. per įtraukias veiklas su auditorija, skirtas ugdyti dalyvių kultūrines kompetencijas) | - |
| *Viešajam administravimui* | - | - |
| *Teisinei sistemai* | - | - |
| *Kriminogeninei situacijai* | - | - |
| *Aplinkai* | - | - |
| *Administracinei naštai* | - | - |
| *Regiono plėtrai* | Prisidedama prie didesnio kultūrinio švietimo skatinimo regionuose  | - |
| *Kitoms sritims, asmenims ar jų grupėms* | - | - |

 **Antikorupcinis vertinimas.** Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

skyriaus vedėjo pavaduotoja \_\_\_\_\_\_\_\_\_ Vida Saukalienė